CELEX: 22013D0154
Language: hu
Date: 2013-10-08 00:00:00
Title: Az EGT Vegyes Bizottság 154/2013 határozata ( 2013. október 8. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) és II. mellékletének (Műszaki előírások, szabványok, vizsgálatok és tanúsítás) módosításáról

27.2.2014   
            
            
               HU
            
            
               Az Európai Unió Hivatalos Lapja
            
            
               L 58/5
            
         
      AZ EGT VEGYES BIZOTTSÁG 154/2013 HATÁROZATA
   
   (2013. október 8.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) és II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A 2074/2005/EK és az 1251/2008/EK rendeletnek a kórokozó-átvivő fajok jegyzékének, a járványos fekélybetegségre vonatkozó egészségügyi feltételeknek és bizonyítványkiállítási követelményeknek, valamint a bizonyos halak és halászati termékek Unióba történő behozatalára feljogosított harmadik országok jegyzékének Thaiföldre vonatkozó bejegyzése tekintetében történő módosításáról szóló, 2012. november 5-i 1012/2012/EU bizottsági végrehajtási rendeletet (1) bele kell foglalni az EGT-megállapodásba.
            
         
               (2)
            
            
               A tejsavnak a szarvasmarhák hasított testén található felületi mikrobiológiai szennyeződések csökkentésére irányuló használatáról szóló, 2013. február 4-i 101/2013/EU bizottsági rendeletet (2) bele kell foglalni az EGT-megállapodásba.
            
         
               (3)
            
            
               Ez a határozat az állategészségügyet, takarmányokat és élelmiszereket érintő jogszabályokra vonatkozik. Az állategészségügyet, takarmányokat és élelmiszereket érintő jogszabályok nem alkalmazandók Liechtensteinre, amíg az Európai Közösség és a Svájci Államszövetség között a mezőgazdasági termékek kereskedelméről szóló megállapodás alkalmazása kiterjed Liechtensteinre, az EGT-megállapodás I. mellékletének ágazati kiigazításaiban, valamint II. melléklete XII. fejezetének bevezetőjében meghatározottak szerint. Ez a határozat ezért nem alkalmazandó Liechtensteinre.
            
         
               (4)
            
            
               Az EGT-megállapodás I. és II. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. mellékletének I. fejezete a következőképpen módosul:
   
               1.
            
            
               Az 1.2. rész 134. pontja (2074/2005/EK bizottsági rendelet) és a 6.2. rész 53. pontja (2074/2005/EK bizottsági rendelet) a következő francia bekezdéssel egészül ki:
               
                           „—
                        
                        
                           
                              32012 R 1012: a Bizottság 2012. november 5-i 1012/2012/EU végrehajtási rendelete (HL L 306., 2012.11.6., 1. o.)”.
                        
                     
         
               2.
            
            
               A 4.2. részben a 86. pont (1251/2008/EK bizottsági rendelet) a következő francia bekezdéssel egészül ki:
               
                           „—
                        
                        
                           
                              32012 R 1012: a Bizottság 2012. november 5-i 1012/2012/EU végrehajtási rendelete (HL L 306., 2012.11.6., 1. o.)”.
                        
                     
         
               3.
            
            
               A 6.1. rész a 18. pont (2004/41/EK európai parlamenti és tanácsi irányelv) után a következő ponttal egészül ki:
               
                           „19.
                        
                        
                           
                              32013 R 0101: a Bizottság 2013. február 4-i 101/2013/EU rendelete a tejsavnak a szarvasmarhák hasított testén található felületi mikrobiológiai szennyeződések csökkentésére irányuló használatáról (HL L 34., 2013.2.5., 1. o.)”.
                        
                     
         2. cikk
   Az EGT-megállapodás I. melléklete II. fejezetének a 31k. pontja (2074/2005/EK bizottsági rendelet) a következő francia bekezdéssel egészül ki:
   
               „—
            
            
               
                  32012 R 1012: a Bizottság 2012. november 5-i 1012/2012/EU végrehajtási rendelete (HL L 306., 2012.11.6., 1. o.)”.
            
         3. cikk
   Az EGT-megállapodás II. melléklete XII. fejezetének az 54zzzk. pontja (2074/2005/EK bizottsági rendelet) a következő francia bekezdéssel egészül ki:
   
               „—
            
            
               
                  32012 R 1012: a Bizottság 2012. november 5-i 1012/2012/EU végrehajtási rendelete (HL L 306., 2012.11.6., 1. o.)”.
            
         4. cikk
   Az 1012/2012/EU végrehajtási rendeletnek és a 101/2013/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   5. cikk
   Ez a határozat 2013. október 9-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3).
   6. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. október 8-án.
      
         
            az EGT Vegyes Bizottság részéről
         
         
            az elnök
         
         Thórir IBSEN
         
      
   
   
      (1)  HL L 306., 2012.11.6., 1. o.
   
      (2)  HL L 34., 2013.2.5., 1. o.
   
      (3)  Alkotmányos követelmények fennállását nem jelezték.